SAWAD บวกเกือบ 4% ลุ้นกำไร Q1 โตสนั่น!
SAWAD บวกเกือบ 4% ลุ้นกำไร Q1 โตสนั่น! ล่าสุด ณ เวลา 16.14 น. ราคาอยู่ที่ 46.00 บาท บวก 1.75 บาท หรือ 3.95% สูงสุดที่ 46.25 บาท ต่ำสุดที่ 44.50 บาท มูลค่าซื้อขายที่ 316.18 ล้านบาท โบรกฯ แนะ “ซื้อ” ชูเป้า 50 บาท คาดกำไร Q1 โต 46% หลังสินเชื่อโตแข็งแกร่ง-รายได้ที่มิใช่ดอกเบี้ยเพิ่ม
8 พ.ค. 2560

ผู้สื่อข่าวรายงานว่า ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ณ เวลา 16.14 น. ราคาอยู่ที่ 46.00 บาท บวก 1.75 บาท หรือ 3.95% สูงสุดที่ 46.25 บาท ต่ำสุดที่ 44.50 บาท มูลค่าซื้อขายที่ 316.18 ล้านบาท

ด้านบล.กสิกรไทย แนะนำ “ซื้อ” ราคาเป้าหมาย 50 บาท/หุ้น โดยคาดว่า SAWAD จะประกาศผลการดำเนินงานไตรมาส 1/60 มีกำไรสุทธิ 614 ล้านบาทเพิ่มขึ้น 46.0% จากปีก่อน และ 0.8% จากไตรมาสก่อน ปัจจัยที่ทำให้กำไรเติบโตคือการเติบโตของสินเชื่อที่เติบโตแข็งแกร่ง และรายได้ที่มิใช่ดอกเบี้ยที่เพิ่มขึ้น ซึ่งช่วยชดเชยการลดลงของ NIM อันเนื่องมาจากอัตราผลตอบแทนสินเชื่อที่ลดลง